BU SAK NR. 116/05
                                                                 
                                                                 PROTOKOLL

Protokoll fra møte i Bydelsutvalg Grünerløkka 17.11.2005 kl. 18.00-22.20 i bydelsadministrasjonens lokaler i Markveien 57.  

DAGSORDEN:

ÅPEN HALVTIME.

Det var møtt fram 11 personer til åpen halvtime.

Diana Schart tok opp kvaliteten på bydelens barnehagetilbud og sa at ytterligere kutt og nedskjæringer vil gå ut over barna.

Øyund Granerud, FAU Lakkegata skole, sa at Dragen juniorklubb har stor betydning for nærmiljøet. Hun protesterte mot flytting av tilbudet og krevde fortsatt drift der Dragen ligger i dag. 

Jan Erik Solberg og Vera Houck fra as Selvaagbygg tok ordet til sak nr. 98/05. Det ble opplyst at det ennå ikke var undertegnet en opsjonsavtale mellom partene om skolelokalisering, men at forhandlinger var i gang. De ba om klarsignal fra bydelsutvalget i forhold til skolesituasjonen slik at pågående utbygging på Løren ikke stoppet opp.

Vegard Holm, leder i Grüner IL, oppfordret bydelsutvalget til å videreføre midler i 2006 fra Handlingsprogram Oslo Indre Øst til å lønne en daglig leder/juniorkoordinator i klubben.    
 
OPPROP.

Til stede: Jens E. Lange (F) leder, Paal Haavorsen (A), Helle Solberg (A), Leif Kverndal (A), Sindre Flø (SV), Knut Tvedten (H), Ulf Novsett (H), Ted Heen (F), Wenche Olafsen (F), Ragnar Leine (RV). 

Forfall: Per G. Dahl (A), Fatma Suslu (SV), Brit Håland (SV), Ulf Granli (H), Jarl W. Alnæs (V).

I stedet møtte: Annie Kari Jonsbøl (A), Kaare Ø. Trædal (SV), Line H. Dyb (H), Brigitte Alnæs (V).

Til stede av varamedlemmer: Anne Karin Sele (F).

MERKNADER TIL DAGSORDEN.

Innkallingen godkjent uten merknader.

Sak 98/05 ble vedtatt flyttet fram på sakskartet og behandlet som første sak. Jan Erik Solberg og Vera Houck, as Selvaagbygg, fikk anledning til å besvare eventuelle spørsmål fra bydelsutvalget under behandlingen av saken. 

Endret representasjon fra SV i arbeidsutvalget og Oppvekst- og kulturkomiteen vedtatt satt opp som tilleggssak (sak nr. 115/05). Sak nr. 111/05 vedtatt behandlet som siste sak.

Det ble meldt saker til eventuelt.

BU SAK NR. 98/05  KLAGE OVER PLAN- OG BYGNINGSETATENS AVSLAG PÅ SØKNAD OM DISPENSASJON FRA REGULERINGSBESTEMMELSENES § 14 –  LØRENVEIEN 40, EIENDOM 124/125/0/0.
REF. TMK SAK NR. 53/05 . 
Arkivnr. 512.1 Saksnr. 05/1651

Utsatt sak fra bydelsutvalgets møte 13.10.2005.

Plan- og bygningsetatens innstilling:
Bydelsutvalget finner ikke grunn til å omgjøre Plan- og bygningsetatens avslag av 10.06.2005 om i medhold av plan- og bygningslovens § 7 å gi dispensasjon hva gjelder rekkefølgebestemmelse om sikring av ny skoletomt i området, før igangsettingstillatelse kan gis.

Klagen fra as Selvaagbygg anbefales ikke tatt til følge.

Saken sendes Fylkesmannen til endelig avgjørelse.

Teknisk- og miljøkomiteens mindretallsinnstilling (1 F, 1H):
Bydelsutvalget finner grunn til å omgjøre Plan- og bygningsetatens avslag av 10.06.2005 om i medhold av plan- og bygningslovens § 7 å gi dispensasjon hva gjelder rekkefølgebestemmelse om sikring av ny skoletomt i området, før igangsettingstillatelse kan gis.

Klagen fra as Selvaagbygg tas til følge og det gis dermed dispensasjon etter plan- og bygningslovens § 7 fra rekkefølgebestemmelsen om sikring av ny skoletomt i området, før igangsettingstillatelse kan gis.

Bydelsdirektørens vurdering/nye innstilling i saken:
Det har kommet fram nye opplysninger i saken siden den ble behandlet på Teknisk- og miljøkomiteens møte 26.09.2005. 

Bydelsdirektøren trekker sin innstilling og anbefaler at bydelsutvalget legger H’s forslag/Teknisk- og miljøkomiteens mindretallsinnstilling til grunn når det behandler saken, men med følgende tillegg: 

1.	Endring i siste avsnitt i begrunnelsen, annen setning (med uthevet skrift).
BU finner det i nåværende situasjon overveiende sannsynlig at rekkefølgebestemmelsens intensjon om sikring av tomter for nødvendig skolekapasitet i området kan være oppfylt inneværende år.

2.	To nye avsnitt sist i begrunnelsen: 
Det foreligger nå også dokumentasjon fra Centennial AS om at de har kommet til enighet med KF Undervisningsbygg om å inngå en opsjonsavtale for bruk av den såkalte Hall 12 i Frydenbergveien 48 på Hasle til skoleformål. Avtalens innhold skal være klar i løpet av november måned, med en opsjon for KF Undervisningsbygg til å kjøpe hallen i løpet av 2006.

Oppfylles disse forutsetningene anser bydelsutvalget at intensjonene i rekkefølgebestemmelsene blir ivaretatt. På denne bakgrunn vil bydelsutvalget gi klager medhold. 

Endringsforslag fra V:
Første setning i siste avsnitt i bydelsdirektørens forslag punkt 2 endres og starter med: ”Under disse forutsetninger vil også bydelsutvalget anse at….”

Utsettelsesforslag fra RV:
Saken utsettes til bydelsutvalgets neste møte 15.12.2005.

Vedtak:
1.	RV’s utsettelsesforslag falt med 7 (4 A, 2 SV, 1 RV) mot 8 (3 F, 3 H, 1 V, leders dobbelt stemme) stemmer.
2.	Bydelsdirektørens innstilling og V’s endringsforslag vedtatt med 13 (4 A, 3 F, 3 H, 2 SV, 1 V) mot 1 (RV) stemme.  

BU SAK NR. 104/05  PROTOKOLL FRA MØTE I BYDELSUTVALGET 13.10.2005.
Arkivnr.

Vedtak: 
Protokollen enstemmig godkjent.

BU SAK NR. 105/05  PROTOKOLL FRA MØTE I TEKNISK- OG MILJØKOMITEEN 31.10.2005.
REF. TMK SAK NR. 64/05.
Arkivnr.

Vedtak:
Protokollen tatt til orientering.

BU SAK NR. 106/05  PROTOKOLL FRA MØTE I  OPPVEKST- OG KULTURKOMITEEN 01.11.2005.
REF. OKK SAK NR. 62/05.
Arkivnr.

Vedtak:
Protokollen tatt til orientering.

BU SAK NR. 107/05  PROTOKOLL FRA MØTE I RÅDET FOR FUNKSJONSHEMMEDE 01.11.2005.
Arkivnr.

Vedtak:
Protokollen tatt til orientering.

BU SAK NR. 108/05  PROTOKOLL FRA MØTE I ARBEIDSUTVALGET 09.11.2005.
REF. AU SAK NR. 18 /05.
Arkivnr.
Vedtak:
Protokollen tatt til orientering.

BU SAK NR. 109/05  PROTOKOLL FRA MØTE I ELDRERÅDET 14.11.2005.
Arkivnr.

Vedtak:
Protokollen tatt til orientering.

BU SAK NR. 110/05  ØKONOMIRAPPORT PER 30.09.2005.
Arkivnr.

Bydelsdirektørens forslag til vedtak:
Økonomirapportering per 30.09.2005 tas til orientering.

Vedtak:
Økonomirapporten tatt til orientering.

BU SAK NR. 112/05  BEHOLD INDUSTRIARBEIDSPLASSENE PÅ RODELØKKA –FREIA FABRIKKER.
Arkivnr.

RV’s forslag til vedtak:
1.	Den 8. desember møtes Kraft-styret for å avgjøre flyttingen. Freia har vært og er en viktig hjørnestenbedrift på Grünerløkka. Det er viktig med et mangfoldig nærings- og arbeidsliv på Grünerløkka. Derfor ber vi om at sentrale myndigheter legger forholdene til rette for dette, og at det legges til rette for at Freia kan bestå som en viktig del av sysselsetningen på Grünerløkka.

2.	Bydelsutvalget på Grünerløkka ber Freia og eierne om å revurdere sine planer og ikke flytte produksjonen ut av bydelen som planlagt, men satse videre med full produksjon ved anlegget på Rodeløkka.

3.	Bydelsutvalget inviterer ledelsen og fagforeningene (NNN og FLT) til et orienteringsmøte, der bydelsutvalget og Helse-, sosial- og sysselsettingskomiteen kan bli nærmere orientert om planene for Freia på Rodeløkka. Vi foreslår at møtet finner sted i et utvidet Helse-, sosial- og sysselsettingskomitèmøte den 30. november, der også øvrige bydelspolitikere blir invitert.
Vedtak:
1.	RV’s forslag punkt 1 vedtatt med 10 (4 A, 3 H, 2 SV, 1 RV) mot 4 (3 F, 1 V) stemmer.
2.	RV’s forslag punkt 2 vedtatt med 11 (4 A, 3 H, 2 SV, 1 RV, 1 V) mot 4 (3 F) stemmer.
3.	RV’s forslag punkt 3 enstemmig vedtatt. 

BU SAK NR. 113/05  BU-LEDERS SPALTE I ØSTKANTAVISA. 
REF. AU SAK NR. 16/05.
Arkivnr. 

BU-leder redegjorde på møtet og beklaget at det var feil i hans spalte på bydelssidene i Østkantavisa nr. 12. Han tok kritikken til etterretning og sa at han ville legge vekt på å være talsmann for hele bydelsutvalget i framtidig skrivning på bydelssidene. BU-leder vil også skrive en oppklarende leder i avisa og gi en skriftlig redegjørelse til bydelsutvalgets medlemmer.

Vedtak:
Redegjørelsen tatt til orientering.

BU SAK NR. 114/05  UTREDNING AV ALTERNATIVE FINANSIERINGSMODELLER FOR BARNEVERNET I OSLO KOMMUNE.
Arkivnr. 324 Saksnr. 05/20285 

Bydelsdirektørens forslag til vedtak:
Saken tas til orientering.

Tilleggsforslag fra V:
Bydelsutvalget beklager samtidig sterkt at byrådet har valgt å unndra denne saken politisk behandling i bydelene.

RV’s forslag til vedtak:

Til saksbehandlingen:
Bydelsutvalget er for det første kritisk til den korte høringsfristen, og at Byrådsavdeling for velferd og sosiale tjenester har lagt opp til en administrativ vurdering i bydelene. Det har tatt Byrådsavdeling for velferd og sosiale tjenester ti dager å ekspedere saken elektronisk, mens det var lagt opp til en høringsfrist på kun fem virkedager. Slike saker som dette bør først behandles i OKK/HSS for deretter å behandles i BU. 

Dette er en sak av en så viktig faglig, prinsipiell og økonomisk betydning for bydelen at den burde vært behandlet politisk, uten det så blir lokaldemokratiet kun illusorisk. Det er også kritikkverdig at ikke AU ble gjort kjent med saken på siste AU møte den 9. november. 

Fellesorganisasjonen (FO) Oslo har ikke mottatt utredningen.

Det er heller ikke uvanlig at det anmodes om utsettelse på frister i lignende saker.
Som grunnlag for høringen bør også FAFO - rapport 483 legges ved, hvis den er grunnlag for beslutningene. 

Med forbehold om momenter som ikke er kjent knyttes følgende kommentarer til selve utredningen: 
Dagens modell fungerer ikke tilfredsstillende sett fra et faglig ståsted. Barnevernet må gå bort fra modell 4 og kun anvende modell 3, vi anser at den er den beste løsningen. Men vi er av den oppfatning at dette også må gjelde akuttplasser.
Sluttrapporten argumenterer ikke godt nok mot at modell 3 skulle kunne være et alternativ til modell 4, kun at budsjettansvaret for de dyreste langtidsplassene veltes over på Barne- og familieetaten. Dette mener vi er rimelig da det sentrale apparatet bør ha større mulighet til å ta økonomiske belastninger en de lokale (bydelene). 

Vedtak:
1.	RV’s forslag falt med 1 (RV) mot 13 (4 A, 3 F, 3 H, 2 SV, 1 V) stemmer.
2.	Bydelsdirektørens forslag vedtatt med 13 (4 A, 3 F, 3 H, 2 SV, 1 V) mot 1 (RV) stemme.
3.	V’s tilleggsforslag vedtatt med 13 (4 A, 3 H, 2 F, 2 SV, 1 RV, 1 V) mot 1 (F) stemme.

BU SAK NR. 115/05  NY REPRESENTASJON FOR SV I ARBEIDSUTVALGET OG OPPVEKST- OG KULTURKOMITEEN.
Arkivnr.

SV’s forslag til vedtak:
1. Vara nr 2 til Arbeidsutvalet:
Brit Håland foreslås som vara nr. to for Grünerløkka SV i arbeidsutvalet.
 
2. Vi foreslår følgjande nye kandidatar til Oppvekst- og kulturkomiteen:
 
Fast medlem frå nyttår for Hans Christian Apenes:
Silje Schei Tveitdal
Rathkesgt. 17
0558 Oslo

Ny vara frå november for Kyrre Lind: 
Kaare Øystein Trædal 
Strømstadgt. 4
0569 OSLO

Vedtak:
SV’s forslag punkt 1 og 2 enstemmig vedtatt.

BU SAK NR. 111/05  INFORMASJON OG DRØFTING – BYDELENS BUDSJETT 2006.
Arkivnr.

Administrasjonen informerte om budsjettarbeidet og byrådets forslag til fordeling av midler i tilleggsinnstillingen.  

Innspill fra RV ble omdelt og vil følge saken videre. Endelig forslag vil bli lagt fram for komiteene og bydelsutvalget. 

EVENTUELT.

Administrasjonen ble bedt om å undersøke om dato for informasjonsmøtet 24. november kl. 19.00 i bydelsadministrasjonen om forslag til ”Kommundelplan for byutvikling og bevaring i indre Oslo 2005-2020” kunne endres. 

Det blir juleavslutning for medlemmer i bydelsutvalget og komiteene etter arbeidsutvalgets møte 7. desember. Merk at møtet starter kl. 17.00.  

Oslo 29.11.2005

Tage Guldvog
møtesekretær.